stanford-oval/wikipedia huggingface dataset:
Juha-Pekka Torvinen

Juha-Pekka Torvinen (s. 15. kesäkuuta 1983) on suomalainen futsal-pelaaja, joka pelaa Futsal-liigaa Ilveksessä toimien samalla joukkueen kakkosvalmentajana. Torvinen kuului myös Suomen futsalmaajoukkueen vakiokalustoon. Hän on pelannut 111 maaottelua, joissa hän teki 11 maalia. Torvinen päätti maajoukkuepelaajauransa keväällä 2018.
Juha-Pekka Torvinen (#5) pelaamassa 110. maaotteluaan Espanjaa vastaa 2.4.2018.
Torvinen pelasi jalkapalloa keskikenttäpelaajana niin ikään Ilveksessä Kakkosessa. Hän on Ilveksen kasvatti, mutta hän on edustanut myös PP-70:tä vuosina 2005–2007.
Aiheesta muualla

Juha-Pekka Torvinen (Arkistoitu – Internet Archive) Pelaajasivu ja kauden tilastot Ilveksen sivuilta
Jevgeni Kisin

Jevgeni Kisin.
Jevgeni Igorevitš Kisin (ven. Евгений Игоревич Кисин; s. 10. lokakuuta 1971 Moskova) on venäläinen pianisti.
Kisin syntyi Moskovassa juutalaiseen perheeseen. Jo 11 kuukauden ikäisenä hänen kerrotaan hyräilleen Alla-sisarensa pianolla soittaman Bachin sävellyksen melodian mukana. Kisin aloitti piano-opinnot 6-vuotiaana tunnetussa Gnesin-instituutin lahjakkaille lapsille tarkoitetussa musiikkikoulussa. Hänen opettajanaan oli Anna Pavlovna Kantor, jolta hän edelleenkin saa opetusta.
Jevgeni Kisin debytoi 12 vuoden iässä Wolfgang Amadeus Mozartin pianokonserton nro 20 (KV 466) solistina ja piti ensimmäisen soolokonsertinsa vuotta myöhemmin Moskovassa. Hänen poikkeukselliset lahjansa tulivat kansainväliseen tietoisuuteen, kun hän levytti vuonna 1984 Frédéric Chopinin molemmat pianokonsertot Moskovan filharmonisen orkesterin solistina.
Kisin on saanut lukuisia palkintoja ja tunnustuksia. Toukokuussa 2001 hänelle myönnettiin Manhattan School of Musicin kunniatohtorin arvo ja vuonna 2005 Herbert von Karajan -palkinto. Vuonna 2006 hän sai Grammy-palkinnon parhaasta solistiesityksestä sekä Echo-palkinnon jo toista kertaa.
Kisin tunnetaan erityisesti keskeisen romanttisen pianokirjallisuuden, kuten Chopinin, Robert Schumannin ja Franz Lisztin, tulkkina. Kisin itse kuitenkin pitää suosikkisäveltäjänään Johann Sebastian Bachia. Hän vieraillut Suomessa 1990-luvulta alkaen ja esiintynyt muun muassa Korsholman musiikkijuhlilla ja Tampereella.
Siekiera / Destination Death

| Siekiera / Destination Death Antigama & Jan AG |
| --- | --- | --- |

Split-albumin tiedot
 Julkaistu: 2003
 Tyylilaji: hardcore punk grindcore
 Kesto: 44.42
 Levy-yhtiö: Dywizja Kot
Antigama muut julkaisut
| Intellect Made Us Blind 2002 | Siekiera / Destination Death 2003 | Blastasfuck 2004 |
Siekiera / Destination Death on kahden puolalaisen death metal/grindcore-yhtyeen Antigaman ja Jan AG:n split-albumi, joka on julkaistu vuonna 2003.
Kaikki albumin kappaleet ovat cover-versioita puolalaisen brutaalin hardcore punk -yhtye Siekieran kappaleista.
Kappalelista

Antigama
Siekiera – 2.43
Atak – 2.19
Krwawy Front – 2.24
Idzie Wojna – 2.59
Nachodzi Zwykie Swinstwo – 2.49
Jan AG
Motherfucker (Swing That Axe) – 5.32
Sensations of Time Are Lost – 3.28
My Mind Needs to Eat – 5.37
Hear the Whispers – 4.18
Welcome – 4.13
Destination Death – 3.43
Hey You Fucking Cop! – 2.14
Sick – 2.23
Aiheesta muualla

Siekiera / Destination Death Discogsissa. (englanniksi)
Albumi Siekiera / Destination Death Encyclopaedia Metallum -sivustolla (englanniksi)
Joachim Mrugowsky

Joachim Mrugowsky
Joachim Mrugowsky (15. elokuuta 1905 Rathenow – 2. kesäkuuta 1948) oli saksalainen natsitohtori, hygienisti, apulaisprofessori, lääketieteen tohtori ja Waffen-SS:n hygieniainstituutin päällikkö. Hän toimi toisen maailmansodan aikana vanhempana hygienistina SS-joukoissa, ja oli arvoltaan SS-eversti. Häntä syytettiin sodan jälkeen lääkärioikeudenkäynnissä. Hänen isänsä kuoli ensimmäisen maailmansodan alussa. Vuonna 1925 Joachim Mrugowsky aloitti luonnon- ja lääketieteenopintonsa Hallessa. Hän päätti opiskelunsa 1930–1931 ja sai molemmista tieteistä tohtorinarvon. Kahden vuoden työharjoittelun jälkeen hänestä tuli assistentti Hallen yliopiston hygieniainstituuttiin. Hänestä tuli avustava professori hygienian alalla Berliinin yliopistoon syyskuussa 1944.
Mrugowsky oli kannattanut natsi-ideologiaa vuodesta 1930 ja hän oli ensin ryhmänjohtajana paikallisessa kansallissosialistisessa opiskelijajärjestössä sekä sittemmin Saksan kansallissosialistisen puolueen puoluejäsen (Nro. 210 049). Vuonna 1931 hän liittyi SS:ään, jossa yleni sekä Waffen-SS:n että SS:n everstiksi.
Vuonna 1940 hän oli fysiatrina SS-divisioona ”Das Reichin” kenttäsairaalassa, ja osallistui natsien sotaretkeen Länsi-Euroopassa. Hän osallistui miltei kaikenlaisiin kokeisiin, joita tehtiin keskitysleirivangeilla. Häntä syytettiin Nürnbergin lääkärioikeudenkäynnissä rikoksista ihmisyyttä vastaan. Mrugowsky tuomittiin kuolemaan elokuussa 1947 ja teloitettiin 2. kesäkuuta 1948.
Julie Winnefred Bertrand

Julie Winnefred Bertrand (16. syyskuuta 1891 – 18. tammikuuta 2007) oli huomattavan iäkkääksi elänyt kanadalainen.
Bertrandista tuli vanhin elossa oleva kanadalainen Anne Samsonin kuoltua 29. marraskuuta 2004. Kuollessaan hän oli jo maailman vanhin elossa oleva nainen. Maailman vanhinta ihmistä hänestä ei koskaan tullut, sillä puertoricolainen Emiliano Mercado del Toro eli vielä kuusi päivää hänen kuolemansa jälkeen.
Bertrand ei ollut koskaan naimisissa. Vuonna 2004 hän oli vielä ikäänsä nähden hyväkuntoinen, pukeutui itsenäisesti, laittoi tukkansa ja nautti erityisissä tilanteissa lasin viiniä. Muisti oli säilynyt, ja hän osasi yhä nimetä tärkeimmät ystävänsä ja sukulaisensa. Hän asui Montréalissa, mutta vietti elämänsä aivan viimeiset vaiheet etupäässä nukkuen.
Bertrandista tuli maailman vanhin elossa oleva nainen Elizabeth Boldenin kuoltua 11. joulukuuta 2006. Jos Bertrand ei itse olisi kuollut 18. tammikuuta 2007, hänestä olisi tullut kuuden päivän kuluttua maailman vanhin elossa oleva ihminen.
Jerichower Land

Jerichower Land on piirikunta Saksi-Anhaltin osavaltiossa, Saksassa. Piirikunnan pinta-ala on noin 1 576 neliökilometriä ja asukasluku 93 242 (2012). Sen pääkaupunki on Burg.
Jerichower Landin naapuripiirikunnat ovat etelästä myötäpäivään lueteltuna Anhalt-Bitterfeld, Salzlandkreis, Magdeburgin piiritön kaupunki, Börde ja Stendal, sekä Havellandin ja Potsdam-Mittelmarkin piirikunnat Brandenburgin osavaltiossa.
Jerichower Landin sijainti Saksi-Anhaltin osavaltiossa.
Aiheesta muualla

Kuvia tai muita tiedostoja aiheesta Jerichower Land Wikimedia Commonsissa
Piirikunnan verkkosivut lkjl.de (saksaksi)
Saksi-Anhaltin piirikunnat ja kaupunkipiirit
Altmarkkreis Salzwedel
Anhalt-Bitterfeld
Börde
Burgenlandkreis
Dessau-Roßlau
Halle
Harz
Jerichower Land
Magdeburg
Mansfeld-Südharz
Saalekreis
Salzlandkreis
Stendal
Wittenbergin piirikunta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Jerichower Land

Käännös suomeksi
Juha-Tapio Arola

| Juha-Tapio Arola |
| --- | --- |

Henkilötiedot
Syntynyt: 23. joulukuuta 1979 (ikä 44) Helsinki, Suomi
Ammatti:  näyttelijä
Näyttelijä
Aktiivisena:  2001–
Aiheesta muualla
IMDb
Elonet
Juha-Tapio Arola (s. 23. joulukuuta 1979 Helsinki) on suomalainen freelance-näyttelijä, joka on näytellyt suomalaisissa elokuvissa ja tv-sarjoissa.
Aiheesta muualla

Juha-Tapio Arola Elonetissä.
Juha Tulonen Elonetissä.
Juha-Tapio Arola Internet Movie Databasessa. (englanniksi)
Juha Tulonen Internet Movie Databasessa. (englanniksi)
Sillä siisti (televisiosarja)

| Sillä siisti> How Clean Is Your House? |
| --- | --- |
Tyyli:  viihde
Kestoaika:  30 min
Alkuperämaa:   Yhdistynyt kuningaskunta
Verkko:  Channel 4 (UK) MTV3 (Suomi)
Tuotanto
Tuotantoyhtiö(t):  FremantleMedia
Aiheesta muualla
IMDb
Sillä siisti (alkuperäiseltä nimeltä How Clean Is Your House?) on alkujaan brittiläinen viihde/lifestyle-tyylinen televisio-ohjelma. Ohjelmassa seurataan kuinka siivousalan ammattilaiset vierailevat epäsiisteissä kodeissa ja siivoavat ne.
Suomessa sarjaa esitti MTV3.
Sarjat maittain > Iso-Britannia

Sarja on alkujaan brittiläinen televisiosarja, jonka pääosia näyttelivät Kim Woodburn ja Aggie MacKenzie. Ohjelman on tuottanut Talkback Thames (FremantleMedia-konsernin osa), ja sitä esitti Channel 4. Ensimmäinen tuotantokausi esitettiin vuonna 2003 ja kuudes, viimeiseksi jäänyt, vuonna 2009.
Sarjat maittain > Suomi

Suomessa sarjaa on tehty kolmen tuotantokauden verran, kolmatta tuotantokautta alettiin esittää MTV3:lla huhtikuussa 2009. Kahta ensimmäistä kautta luotsasivat Tanja ja Erja, kun taas kolmannella kaudella alkuperäisestä kaksikosta jäljelle jääneen Erjan kanssa toimii Matti. Ensimmäinen tuotantokausi sarjasta esitettiin keväällä 2005 ja toinen tuotantokausi syksyllä 2006.
Julie Vlasto

| Mitalit | Mitalit | Mitalit |  |
| --- | --- | --- | --- |
|  Julie Vlasto |  Julie Vlasto |  Julie Vlasto |  |
Maa:   Ranska
Naisten tennis
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1924 | kaksinpeli |  |
Pénélope Julie "Diddie" Vlasto Serpieri (8. elokuuta 1903 Marseille, Ranska – 2. maaliskuuta 1985 Lausanne, Vaud, Sveitsi) oli ranskalainen tennispelaaja. Hän saavutti olympiahopeaa kesäolympialaisista 1924 tenniksen naisten kaksinpelistä Helen Wills Moodyn voittaessa olympiakultaa.
Julianatop

Julianatop on Surinamessa sijaitseva vuori, jonka huippu muodostaa maan korkeimman kohdan. Se sijaitsee noin 1 280 metrin korkeudessa merenpinnan yläpuolella. Julianatop kuuluu Wilhelminagebergten eli Wilhelmina-vuorten vuorijonoon. Julianatopin huipulle kiivettiin ensimmäisen kerran vuonna 2006. Aiemmat yritykset olivat pysähtyneet vaikeakulkuiseen, viidakkoiseen ja jokiseen maastoon.
Julianatopin muinainen nimi oli Ipinumin.
Joseph Schildkraut

| Joseph Schildkraut |
| --- | --- |
 Joseph Schildkraut vuonna 1921.
Henkilötiedot
Syntynyt: 22. maaliskuuta 1896
Kuollut: 21. tammikuuta 1964 (67 vuotta)
Ammatti:  näyttelijä
Aiheesta muualla
IMDb 
Elonet
Joseph Schildkraut (22. maaliskuuta 1896 Wien – 21. tammikuuta 1964 New York) oli itävaltalaissyntyinen, varhain Yhdysvaltoihin muuttanut näyttelijä. Hän esiintyi muiden muassa elokuvissa Emile Zolan elämä (1937), Marie Antoinette (1938) ja Anne Frankin päiväkirja (1959).
Schildkraut palkittiin parhaan miessivuosan Oscarilla roolistaan Emile Zolan elämässä. Hänellä on tähti Hollywood Walk of Famella. Näyttelijä Rudolph Schildkraut oli hänen isänsä.
Schildkraut kuoli sydänkohtaukseen 67-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
Joseph Schildkraut Internet Movie Databasessa. (englanniksi)
Jumalanpilkkapäivä

| Jumalanpilkkapäivä |
| --- | --- |
Vietetään:  30. syyskuuta
Liittyy:  jumalanpilkkaan ja muuhun rienaukseen
Jumalanpilkkapäivä on 30. syyskuuta pidettävä kansainvälinen vuosipäivä. Kampanjan perustajien mukaan päivän tarkoitus on ”muistuttaa maailmaa siitä, että uskonnon ei tule enää koskaan olla avoimen ja rehellisen keskustelun ulkopuolella”. Päivä on eri puolilla maailmaa tapahtuneisiin mellakoihin johtaneiden Muhammad-pilapiirrosten julkaisun vuosipäivä.
John Hicks

| John Hicks |
| --- | --- |
 Hicks vuonna 1972.
Henkilötiedot
Syntynyt: 8. huhtikuuta 1904 Warwick, Britannia
Kuollut: 20. toukokuuta 1989 (85 vuotta) Blockley, Britannia
Arvonimi: Sir
Koulutus ja ura
Tutkinnot:  Oxfordin yliopisto
Instituutti:  London School of Economics Manchesterin yliopisto Oxfordin yliopisto
Oppilaat:  Hugh Rose
Tutkimusalue:  Taloustiede
Palkinnot:   Nobelin taloustieteen palkinto
John Richard Hicks (8. huhtikuuta 1904 – 20. toukokuuta 1989) oli englantilainen tutkija ja yksi 1900-luvun merkittävimmistä taloustieteilijöistä. Hänen tunnetuin tutkimuksensa liittyivät IS/LM-malliin, joka tiivistää keynesiläisen makroteorian näkemyksen. Lisäksi hän työskenteli mikroteorian puolella kuluttajan kysyntäteorian parissa. Hicks palkittiin Nobelin taloustieteen palkinnolla uraauurtavasta työstä yleisen tasapainoteorian ja hyvinvointiteorian aloilla vuonna 1972.
Hicks oli paikallislehden toimittajan poika. Hän opiskeli Oxfordissa Clifronin ja Balliolin collegeissa stipendien turvin. Hän oli aluksi matematiikan opiskelija, mutta vaihtoi pääainetta uuteen filosofian, politiikan ja taloustieteen tiedekuntaan. Niistä hän sai varsin keskinkertaiset arvosanat. Hän pääsi kuitenkin luennoimaan taloustiedettä LSE:hen. 1935 hän siirtyi Cambridgeen ja palasi sieltä Oxfordiin 1946.
Jevgeni Kohanski

| Jevgeni Kohanski |
| --- | --- |

Henkilötiedot
Syntynyt: 1886 Venäjän keisarikunta
Kuollut: 11. elokuuta 1906 Suomenlinna, Helsinki  Venäjä
Sotilashenkilö
Palvelusmaa(t):   Venäjä
Palvelusvuodet:  – 1906
Komentajuudet:  Viaporin kapina
Sotilasarvo:  luutnantti
Jevgeni Lvovitš Kohanski (ven. Евгений Львович Коханский, 1886 – 11. elokuuta 1906) oli Venäjän keisarillisen armeijan luutnantti, joka vuonna 1906 oli yksi Viaporin kapinan johtajista yhdessä Sergei Tsionin ja Arkadi Jemeljanovin kanssa.
Viaporin kapina

Kohanski oli Jemeljanovin tavoin valmistunut Pietarissa toimivasta Mihailovskin tykistöakatemiasta vuotta ennen Viaporin kapinaa ja aloittanut sen jälkeen palveluksen Suomenlinnan merilinnoituksessa. Molemmat kuuluivat Venäjän sosiaalidemokraattisen työväenpuolueen enemmistöryhmän eli bolševikkien Suomenlinnassa toimineeseen salaiseen vallankumoukselliseen sotilasorganisaatioon. Sen toimeenpanevan komitean johdossa oli Jemeljanov apulaisenaan Kohanski. Epäonnistuneen kapinayrityksen jälkeen heidät pidätettiin ja ammuttiin yhdessä kuuden tykkimiehen kanssa ensimmäisinä Viaporin kapinan johdosta teloitettuina.
Silmälasihaahka

| Silmälasihaahka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Haahkat Somateria
Laji::  fischeri
Kaksiosainen nimi
 Somateria fischeri  (Brandt, 1847) 
Katso myös
   Silmälasihaahka Wikispeciesissä   Silmälasihaahka Commonsissa 
Infobox OKNimi-testi OKIUCN-testi OK: 
Somateria fischeri
Silmälasihaahka (Somateria fischeri) on Suomessa tavattavan haahkan sukulainen.
Koko ja ulkonäkö

Silmälasihaahka on hiukan haahkaa pienempi, 52–57 cm pitkä. Koiras on huomiota herättävä kirjavassa höyhenpeitteessään: selkä on valkea, vartalo muuten musta ja pää kellanvihreä valkeita "silmälaseja" lukuun ottamatta. 
Naaras on sorsalintujen tapaan ruskeansävyinen mutta selvästi haahkan muotoinen, ja sen silmälasit erottuvat muuta höyhenpeitettä vaaleampina.
Levinneisyys

Silmälasihaahka pesii Alaskan ja Koillis-Siperian rannikoilla. Länsi-Euroopasta, lähinnä Pohjois-Norjasta, tunnetaan muutama havainto. Näistä ainakin osa on varmentamattomia. Ei tavattu Suomessa. Silmälasihaahkakannan pääasiallinen talvehtimispaikka on keskellä Beringinmerta.
Ravinto

Silmälasihaahka syö simpukoita meren pohjasta.
Julie Warner

Julie Warner (s. 9. helmikuuta 1965 New York, Yhdysvallat) on yhdysvaltalainen näyttelijä, joka on esiintynyt muun muassa televisiosarjoissa  House ja Viiden juttu. Parhaiten hän muistetaan kuitenkin sarjasta Star Trek, jossa hän esiintyi 1989–1990.
Warner on esiintynyt monissa elokuvissa kuten Doc Hollywood (1991), Vitsivieteri  (1992), Uhka tuntemattomasta (1994) ja Forever Strong (2008).
Warner  on valmistunut Brownin yliopistosta teatteritaiteen koulutusohjelmasta vuonna 1987. Hän meni vuonna 1995 naimisiin käsikirjoittaja-ohjaaja Jonathan Princen kanssa, ja heille syntyi 1997 poika nimeltä Jackson.
Aiheesta muualla

Julie Warner Internet Movie Databasessa. (englanniksi)
Joachim Nicolas Eggert

Joachim Nicolas Eggert
Joachim Georg Nicolas Eggert (25. helmikuuta 1779 Gingst – 14. huhtikuuta 1813 Kisa) oli ruotsalainen säveltäjä ja kapellimestari.
Eggert aloitti viulunsoiton opiskelun 11-vuotiaana ja sai sitten laajempaa musiikkiopetusta Johann Friedrich Dammasilta. Vuonna 1794 hän matkusti Stralsundiin opiskelemaan Friedrich Gregor Kahlowsin johdolla. Eggert keskittyi pääasiallisesti viulunsoittoon ja säveltämiseen. Hän oli Stralsundissa, kunnes muutti vuonna 1800 Braunschweigiin. Siellä hän vietti kaksi vuotta viimeistellessään opintojaan Ferdinand Fischerin, Markmann-nimisen opettajan ja erityisesti Friedrich Gottlob Fleischerin johdolla.
Eggert pääsi Mecklenburg-Schwerinissä hoviteatterin musiikilliseksi johtajaksi, jonka tehtävistä hän kuitenkin erosi puoli vuotta myöhemmin. Hän liittyi Stralsundissa vapaamuurareihin. Eggert asettui kuitenkin Tukholmaan, jossa hänet kiinnitettiin kuninkaallisen hoviorkesterin viulistiksi vuonna 1803. Myös hänen sävellyksiään alettiin julkisesti esittää. Vuonna 1807 Eggert valittiin Ruotsin kuninkaallisen musiikkiakatemian jäseneksi. Vuosina 1808–1811 hän toimi hovikapellimestarina. Hän johti usein omien teostensa esityksiä, mutta tutustutti tukholmalaista yleisöä myös Ludwig van Beethovenin varhaisiin sinfonioihin ja johti ensimmäisenä henkilönä Ruotsissa Wolfgang Amadeus Mozartin kokonaisen oopperan (Taikahuilu) 30. toukokuuta 1812.
Eggert toimi myös opetustehtävissä. Hänen sävellysoppilaidensa joukossa olivat Edmund Passy, Jean Martin de Ron ja Erik Drake. Kesäkuussa 1812 Eggert lähti Tukholmasta Saksaan. Hän keräili Erik Draken ja Leonhard Fredrik Rääfin kanssa kansanlauluja. Huhtikuussa 1813 hän kuoli 34-vuotiaana sairastuttuaan tuberkuloosiin. Eggertin musiikkityyli pohjautui wieniläisklassismiin, mutta siinä oli jo myös romantiikan piirteitä. Hän sävelsi muun muassa neljä sinfoniaa ja lisäksi ennätti luonnostella viidennen. Lisäksi Eggert sävelsi kamarimusiikkia, kuten jousikvartettoja, joita hän sai valmiiksi kaksitoista. Hän sävelsi musiikin näytelmiin Mohrerna i Spanien (1809) ja Svante Sture (1812).
Aiheesta muualla

IMSLP: nuotteja
Siksak (Mikko Kuustosen albumi)

| Siksak Mikko Kuustonen |
| --- | --- | --- |

Studioalbumin tiedot
 Julkaistu: 1996 (CD, MC)
 Tyylilaji: Rock
 Kesto: 45.18
 Levy-yhtiö: Columbia / Sony Music Entertainment
Mikko Kuustosen muut julkaisut
| Valon valtakunta 1994 | Siksak 1996 | Seepran varjo 1997 |
Siksak on Mikko Kuustosen vuonna 1996 julkaistu studioalbumi.
Kappaleet

Karavaani – 4.08
Hyvää tei – 3.26
Onnentyttö – 3.39
Moby Dick – 3.20
Saman taivaan alla – 3.02
Tulilientä ja dieseliä – 3.19
Siksak – 3.57
Bingo – 4.13
Tuu – 3.21
Surmanajaja – 4.31
Levoton lempi – 3.26
Tuhansin pisaroin – 4.51
Tekijät

Mikko Kuustonen – Laulu, huuliharppu
Heikki Silvennoinen – Kitarat
Jarmo Nikku – Kitarat
Anssi Nykänen – Rummut
Harri Rantanen – Basso, taustalaulu
Jouko Laivuori – Kosketinsoittimet
Mongo Aaltonen – Lyömäsoittimet
Maarit Hurmerinta – Taustalaulu
Kim Lönnholm – Taustalaulu
Aiheesta muualla

Mikko Kuustonen: Siksak Musiikkituottajat ry.
Mikko Kuustonen
| --- | --- |
Studioalbumit:   Jää kuuntelemaan  Musta jalokivi  Abrakadabra  Aurora  Valon valtakunta  Siksak  Seepran varjo  Atlantis  Musta  Hietaniemi  Profeetta  Agricolankatu 11  Omaelämäkerran laulut 
Yhteisalbumeita:   Kaartamo Kettunen Kuustonen  Laulava Sydän – Kaartamo Kettunen Kuustonen  Pont Neuf  Joutomailla  Kirjeitä  Profeetta  Kuu ja tähdet - Laulut, tarinat ja ystävät 
Kokoelmat:   Lauluja Linnunradan laidalta: Parhaat 1991–1998  30 unohtumatonta laulua  The Essential Mikko Kuustonen  38 unohtumatonta 
Video/DVD:  Yksi ilta
Singlet:   "Enkelit lentää sun uniin"  "Taivas varjele"  "Kaktusviinaa"  "Tunnen tämän ikävän"  "Abrakadabra"  "Hopealanka"  "Kuume"  "Aurora"  "Taikuri"  "Kultainen sydän ja palava mieli" (Mikko Kuustonen & Maarit)  "Kuka tietää"  "Tulilientä ja dieseliä"  "Onnentyttö"  "Saman taivaan alla"  "Neiti kaihomieli"  "Maailmanpyörä"  "Hyvällä tuulella"  "11. hetki"  "Pecos Bill"  "Kuningatar" (Kaartamo Kettunen Kuustonen)  "Elämän haamu" (Kaartamo Kettunen Kuustonen)  "Fiiliksellä beibi" (Kaartamo Kettunen Kuustonen)  "Jerusalemiin"  "Aurora II"  "Abessinian koirat"  "Ei kyyneltäkään"  "Voimaa hain"  "Putoan taivaisiin"  "Totuuden henki" (Kaartamo Kettunen Kuustonen)  "Heinillä härkien kaukalon" (Anna Eriksson, Mikko Kuustonen, Samuli Edelmann, * * Tiktak, Janne Raappana)  "Ilona" (Kaartamo Kettunen Kuustonen)  "Ainoain"  "Tulimaan tango"  "Pysy lujana nyt"  "Paratiisiin"  "Veli älä jätä" (Samuli Edelmann & Mikko Kuustonen)  "Työlaulu" (SF Blues feat Mikko Kuustonen)  "Vanha vaiva" (SF Blues feat Mikko Kuustonen)  "Elvis"  "Hietaniemi"  "Pohjanmaa"  "Kesäyön unelmat" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Kirje" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Tyyneyttä"  "Tyttäreni" (Jukka Perko & Mikko Kuustonen)  "Ilmansuunnat" (Jukka Perko & Mikko Kuustonen)  "Leivotaan, leivotaan" (Marja Tyrni feat Mikko Kuustonen & Nenäpäivä Ensemble)  "Unihiekkaa"  "Ainutlaatuinen"  "Jouluenkeli" (Club for Five, Mikko Kuustonen ja Tapiolan kuoro)  "Saat syttymään"  "Kohtalon oma"  "Viimeisen kerran"  "Woyzeck"  "Kaipuu"  "Sinä olet minä"  "Anna mennä Anna"  "Karhupuisto"  "Revitty taivas"  "Tuu pois piilosta"  "Huoneen täydeltä pyhää"  "Joulu on muualla"  "Pysyn tässä" 
Muuta:  Diskografia
Juliane Döll

Juliane Döll (s. 8. heinäkuuta 1986 Schmalkalden) on saksalainen uransa lopettanut ampumahiihtäjä. Döll harrasti ennen ampumahiihto-uraansa yleisurheilua. Ammatiltaan hän on poliisi.
Ampumahiihdon nuorten MM-kisoissa vuonna 2007 Döll voitti kultaa viestissä ja pronssia takaa-ajossa. Hänen paras sijoitus ampumahiihdon maailmancupissa on 12:s sija Östersundin normaalikisasta kaudelta 2009-2010. Ampumahiihdon EM-kisoissa Döll voitti hopeaa vuonna 2008 viestissä, kultaa vuonna 2009 normaalikisassa ja pronssia viestissä.
Aiheesta muualla

Döllin kotisivut (Arkistoitu – Internet Archive)
Julkvisti

Julkvisti oli vuonna 2002 Subtv:llä pyörinyt visailu. Ohjelman juontajana toimi Lauri Salovaara ja yhtenä vakiojäsenenä Pizza Pekkarinen.
Visassa mitattiin kilpailijoiden tiedot julkkiksista. Kysymyksiä tehtiin niin avioliitoista, eroista, tappeluista, rikoksista, tuomioista, juoruista, lapsista, kuin oikeustaisteluistakin.
Silly Symphonies

Pikku Hiawatha (1937) kuuluu tunnetuimpiin Hassunkurisiin sinfonioihin.
Silly Symphonies (Hassunkuriset sinfoniat) on Walt Disneyn tuottama lyhyiden piirroselokuvien sarja. Sarjaan kuuluu kaikkiaan 75 elokuvaa, ja ne valmistuivat vuosina 1929–1939.
Ensimmäinen Hassunkurinen sinfonia oli mustavalkoinen piirroselokuva Luurankotanssi (The Skeleton Dance), jonka ohjasi Ub Iwerks. Sarjan ensimmäinen värielokuva oli Flowers and Trees (Kukkia ja puita) vuodelta 1932; sen ohjasi Burton Gillett, ja se on elokuvahistorian ensimmäinen Technicolor-piirroselokuva. Sarjan muita kuuluisia piirroselokuvia ovat muiden muassa Kolme pientä porsasta (1933), Pikku Hiawatha (1937) ja Vanha mylly (1937), joka sai parhaan piirroselokuvan Oscar-palkinnon.
Hassunkuriset sinfoniat ovat ennen kaikkea musiikkielokuvia. Sarjan säveltäjinä toimivat muiden muassa Carl Stalling, Frank Churchill ja Leigh Harline.
Silly Symphonies -sarjan elokuvat julkaistiin Yhdysvalloissa DVD:llä vuosina 2001–2006.
Elokuvista julkaistiin myös sarjakuvaversiot amerikkalaisissa päivälehdissä vuosina 1932–1940. Sarjakuvalaitoksen suomensi Juice Leskinen vuonna 1996.
Kirjallisuutta

Disney, Walt: Hassunkuriset sinfoniat.  ((Silly Symphonies, 1932–1940.) Englannin kielestä suomentanut Juice Leskinen)  Helsinki:  Helsinki Media, 1996.  ISBN 951-32-0100-7.
Maltin, Leonard: The Disney Films.  (Fourth edition)  New York:  Disney Editions, 2000.  ISBN 0-7868-8527-0.
Merritt, Russel – Kaufman, J. B.: Walt Disney’s Silly Symphonies: A Companion to the Classic Cartoons Series.  Gemona:  La Cinecita del Friuli, 2006.  ISBN 88-86155-27-1.